முஅத்தா போராட்டத்தின்போது காலித் இப்னு வலீத் (ரழியல்லாஹு அன்ஹு) அவர்கள் ஒரு கட்டத்தில் படையை வாபஸ் பெறுகிறார்கள். போராட்டக் களத்திலிருந்து புறமுதுகு காட்டி பின்வாங்குதல் ஏழு பெரும் பாவங்களில் ஒன்றாக இருப்பினும்கூட, இஸ்லாமிய படையினரின் உயிரைப் பாதுகாக்க வேண்டிய ஓர் இக்கட்டான, கட்டாயத் தேவை வரும் பட்சத்தில் பின்வாங்குவதை தவிர மாற்றுவழி இல்லை. அதுதான் இந்த கட்டத்திலே மிகப் பெரிய நலன் (மஸ்லஹா). ஒரு பெரிய நன்மையை அடைவதற்காக ஒரு சிறிய தீமையைக் கண்டு கொள்ளாமல் இருக்கும் சாணக்கியம். அதனையே காலித் இப்னு வலீத் (ரழியல்லாஹு அன்ஹு) அவர்கள் செய்தார்கள்.